ai4bharat/Pralekha huggingface dataset:
عملے، عوامی شکایات اور پنشن کی وزارت
ہندستان اور سنگاپور کی ‘‘عملے کے بندوبست اور پبلک ایڈمنسٹریشن’’ کے موضوع پر میٹنگ
ہندستان اور سنگاپور نے کل شام ورچوئل طریقے سے میٹنگ کی جس کا موضوع تھا ‘‘عملے کا بندوبست اور سرکاری انتظامیہ ’’۔ یکم جون 2018 کو عملے، شکایات عامد اور پنشن کی وزارت اور وزیر اعظم کے دفتر میں پبلک سروس ڈویژن ، سنگاپور کے درمیان ہوئے مفاہمت نامے کے تحت یہ میٹنگ ہوئی۔
دو طرفہ میٹنگ کی سربراہی بھارت کی جانب سے جناب سنجے سنگھ، سکریٹری DARPG اور سنگاپور کی جانب سے مستقل سکریٹری PSD،سنگاپور، جناب لوکھم یان نے کی ۔
میٹنگ کے دوران دونوں فریقوں نے عالمی وباء کے دوران اچھی حکمرانی اور قیادت میں کایاپلٹ لیڈروں اور سرکاری افسران کی صلاحیت سازی اور تربیت، شہریوں پر مرکوز حکمرانی کے تجربوں سے ایک دوسرے کو آگاہ کرایا اور شہریوں پر مرکوز خدمات کی فراہمی اور ای گورننس کی مستقبل میں اشتراک و تعاون کے شعبوں کے طور پر نشاندیہی کی۔
مفاہمت نامے کے تحت پیش کردہ اشتراک کے اسکانات کیونکہ دونوں ملکوں میں ترقی کے عمل سے بے پناہ مطالبعت رکتھے ہیں، لہاذا دونوں فریقوں نے موجودہ ٹکنالوجی طریقوں اور حکمرانی کے عمل، صلاحیت سازی خدمات کی فراہمی وغیرہ کے تجربات سے ایک دوسرے کو آگاہ کرنے کے اتفاق کیا تاکہ دونوں ایک دوسرے سے سیکھ کر فائدہ اٹھا سکیں۔
زراعت اور کاشتکاروں کی فلاح و بہبود کی وزارت
مرکزی بجٹ 2021۔22: زرعی پیداوار مارکیٹنگ کمیٹیوں  کو زرعی بنیادی ڈھانچہ فنڈ تک رسائی حاصل ہوگی
نئی دہلی، 3 فروری 2021: مرکزی بجٹ 2021۔22 میں، وزیر خزانہ نرملا سیتا رمن نے اعلان کیا ہے کہ زرعی پیداوار مارکیٹنگ کمیٹیاں  منڈیوں کے بنیادی ڈھانچے کو بہتر بنانے کے لئے زرعی بنیادی ڈھانچہ فنڈ  کےتحت ایک لاکھ کروڑ روپئے کے بقدر کی مالی سہولت کو بروئے کار لانے کے لئے اہل مستفیدین ہوں گی۔
اے پی ایم سی ریاست کے زیر انتظام وہ منڈیاں ہیں جو کاشتکاروں اور منڈیوں کے درمیان رابطہ پیدا کرنے والے اداروں کے طور پر کام کرتی ہیں۔ مارکیٹ یارڈس یا منڈیاں نیلامی کے لئے جگہ فراہم کرتی ہیں تاکہ اس امر کو یقینی بنایا جا سکے کہ کاشتکاروں کو ان کی پیداوار کی بہترین قیمت حاصل ہوسکے۔ حالانکہ، ان منڈیوں میں تجدید کاری اور جدید بنیادی ڈھانچہ نظام درکار ہے۔ آئی اے ایف کے تحت کم لاگت والے قرض تک رسائی کے ساتھ، وہ علیحدہ کرنے اور درجہ بندی کرنے والی اکائیوں، پرکھنے والی اکائیوں، ڈرائنگ یارڈس، سرد خانوں، اور کاشتکاروں کے فائدے کے لئے گوداموں، معیاری پیداوار کے لئے بہتر قیمت کا علم، بہتر قیمت پر فروخت کرنے اور ذخیرہ اندوزی کی اہلیت، اور فصل کے نقصان کو کم سے کم کرنے جیسا فصل کی کٹائی کے بعد کا بنیادی ڈھانچہ قائم کر سکتے ہیں۔
فصل کی کٹائی کے بعد کے بنیادی ڈھانچے کی دستیابی سے مؤثر ویلیو چین کے توسط سے کاشتکاروں کی آمدنی میں اضافہ کرنے میں مدد حاصل ہوگی ۔ مالی سہولتوں کے ساتھ گوداموں کی دستیابی سے کاشتکاروں کو اپنی زرعی پیداوار کی ذخیرہ اندوزی اور انہیں زیادہ سے زیادہ قیمت پر فروخت کرنے میں مدد حاصل ہوگی۔ جلد خراب ہو جانے والی خوردنی اشیاء جیسے پھل، سبزیوں اور پھولوں کے زیادہ وقت تک قابل استعمال بنے رہنے اور کوالٹی برقرار رکھنے کے لئے مکمل ویلیو چین کے دوران کم درجہ حرارت درکار ہوتا ہے۔ اس طرح، منڈیوں میں کولڈ اسٹوریج کی دستیابی سے کاشتکاروں کو بہتر زرعی پیداوار پر براہِ راست فائدہ حاصل ہوگا۔ مناسب بنیادی ڈھانچہ، فصل کے بعد کے نقصانات، جو کہ پیداوارت کا 5 سے 10 فیصد کے بقدر ہوتے ہیں ، کو کم کرنے میں مددگار ثابت ہوگا۔ اس طرح، ضابطہ کے تحت آنے والی منڈیوں میں بنیادی ڈھانچہ کی تجدیدکاری میں زرعی آمدنی میں اضافہ کے مضمرات پوشیدہ ہیں۔ اس کے علاوہ اس سے ویلیو چین ، جس کی رسائی اس بنیادی ڈھانچے تک ہے، سے وابستہ حصہ داروں کو بھی تعاون حاصل ہوتا ہے۔
اے آئی ایف ، فصل کی کٹائی کے بعد کے انتظام کاری بنیادی ڈھانچے اور سودی امداد اور قرض تحفظ کے توسط سے کمیونٹی زرعی اثاثہ جات کے لئے قابل عمل پروجیکٹوں میں سرمایہ کاری کے لئے ایک وسیلہ، یعنی ایک طویل المدت قرض مالی سہولت ہے۔ اس اسکیم کے تحت، 2 کروڑ روپئے تک کے قرض کے لئے سی جی ٹی ایم ایس ای کے تحت 3 فیصد سالانہ سودی امداد اور قرض گارنٹی کے ساتھ ، بینکوں اور مالی اداروں کے ذریعہ بطور قرض ایک لاکھ کروڑ روپئے فراہم کرائے جائیں گے۔ اسکیم کے مستفیدین میں کاشتکار، ایف پی او ادارے، پی اے سی ایس، مارکیٹنگ کو آپریٹیو سوسائٹیاں، ایس ایچ جی ادارے، جوائنٹ لائبلیٹی گروپس  ، کثیر مقاصد کی حامل کوآپریٹیو سوسائٹیاں، زرعی ۔ صنعت کار، اسٹارٹ اپس، مرکزی / ریاستی ایجنسی یا مقامی انجمن سے اسپانسر شدہ عوامی ۔ نجی شراکت داری پروجیکٹس، اور اب اے پی ایم سی منڈیاں بھی شامل ہوچکی ہیں۔
________
ش ح ۔اب ن
U-1132
(Visitor Counter : 114
الیکٹرانکس اور اطلاعات تکنالوجی کی وزارت
پوسا کے آئی ایچ ایم کے اشتراک سے مائی گو کل’یووا پرتبھا۔ کھانا تیار کرنے کی ہنرمندی کی تلاش‘ کا آغاز کرے گا
ہندوستان کے مالامال ذائقوں پر مبنی ورثے کے اظہار اور یہ ذائقہ، صحت، روایتی علم، مختلف عناصر اور مختلف کھانوں کے معنوں میں دنیا کو کیا پیش کرسکتا ہے، اسکی قدر و قیمت اوراہمیت کی تفہیم کے لئےمائی گو پوسا کے آئی ایچ ایم کے اشتراک سے اور پرتبھا۔ کھانا تیار کرنے کی ہنرمندی کی تلاش کے موضوع پر کل یعنی 12 مئی 2023 سے پروگرام شروع کررہاہے۔
موٹے ا ناج کی پیداوار اور کھپت بڑھانے اور اس سلسلے میں بیداری پیدا کرنے کے مقصد سے سال 2023 کو بھارت کے ذریعہ پیش کردہ تجویز کے بعد اقوام متحدہ کی جانب سے ’ موٹے اناج کا بین الاقوامی سال‘ قرار دیا گیا ہے۔ اس کے ذریعے بھارت خود کو موٹےاناج کے عالمی مرکز کے طور پر اپنی حیثیت قائم کر سکتا ہے۔ موٹا اناج صدیوں سے ہماری خوراک کا لازمی حصہ رہا ہے۔
اس مقابلے کا مقصد بھولے بسرے کھانوں کو سامنے لانا اور نوجوانوں ا ور ہوم کوکس اورآرزومند شیفس کے کھانے تیار کرنے کے ٹیلنٹ کو فروغ دینا ہے ۔ اس مقابلے میں موٹے اناج کا امتزاج شرکاء کوایک منفرد موقع فراہم کرتا ہے تاکہ وہ صحت مند اور پائیدار اجزاء کے ساتھ کھانا پکانے میں اپنی تخلیقی اور اختراعی صلاحیتوں کو نمایاں کرسکیں اور استعداد کے بارے میں بیداری پیدا کرسکیں ۔
اہداف اور مقاصد:
- ہندوستانی نوجوانوں کے کھانا تیار کرنے کے ہنر کو فروغ دینا۔
- خوراک کی یقینی فراہمی اور تغذیہ کےلئےموٹے اناج کے تعاون کے بارے میں بیداری پیدا کرنا۔
- موٹے اناج کی قومی رسائی کو فروغ دینا۔
- کھانے کی تیاری میں موٹے اناج کو شامل کرنا۔
کس طرح حصہ لیں:
https://innovateindia.mygov.in/ پر لاگ ان کریں۔
یہ مقابلہ 18 سے 40 سال کی عمر کے ہندوستانی شہریوں کے لیے کھلا ہے۔
تمام اندراجات مائی گو پورٹل پر جمع کرائے جائیں۔ کسی دوسرے موڈ کے ذریعے جمع کرائے گئے اندراجات کو جانچ کے لیے زیر غور نہیں لایا جائے گا۔
ڈش /کھانے گھر کے ہی پکے ہونے چاہئیں، جس میں 50 فیصد اجزاء موٹے اناج پر ہونی چاہئیں۔
شرکاء کو لازمی طور پر 3 تصاویر جمع کرانی ہوں گی:  استعمال شدہ عناصر کی تصویر؛  تیار شدہ ڈش کی تصویر اور  ڈش کے ساتھ شریک ہونے وا لے کی تصویر۔
ڈش بنانے کی تفصیل درست اور واضح ہونی چاہیے جس میں تمام مراحل شامل ہیں۔
مقابلہ ہندی اور انگریزی میں دستیاب ہوگا۔
حصہ لینے والاکوئی بھی شخص صرف ایک بار مقابلے میں حصہ لے سکتا ہے۔
چوٹی کے 3 جیتنے والے افراد کا اعلان نئی دہلی میں فنالے  میں کیا جائے گا۔
ایوارڈز اور توصیفی سرٹیفکیٹ:
انعام جیتنے والے پہلے شخص کے لئے 1,00,000 روپئے/- + ٹرافی + سرٹیفکیٹ
دوسرا فاتح: 75,000/- + ٹرافی + سرٹیفکیٹ
تیسرا فاتح: 50,000/- + ٹرافی + سرٹیفکیٹ
اس کے بعد آنے والے 12 مدمقابل  ہر ایک کو5,000 کا نقد انعام دیا جائے گا۔
سرپرستی: اگر جیتنے وا لے کا شہر سرپرست کے شہر سے مختلف ہے، تو سب سے اوپر تین فاتحین کو ایک ماہ کی مدت کے لیے مینٹرشپ وظیفہ کے ساتھ ایگزیکٹو شیفس کے ذریعے رہنمائی کی جائے گی۔
مائی گو شہریوں کو مقابلہ میں حصہ لینے اور قومی سطح پر پہچان حاصل کرنے کی دعوت دے رہا ہے۔ مزید تفصیلات کے لیے https://innovateindia.mygov.in/culinary-challenge/ ملاحظہ کریں۔
زراعت اور کاشتکاروں کی فلاح و بہبود کی وزارت
پائیدار زرعی طور طریقے
زراعت اورکسانوں کے بہبود کے مرکزی وزیر جناب نریندرسنگھ تومر نے آج لوک سبھامیں ایک تحریری جواب میں بتایا کہ حکومت پرمپراگر کرشی وکاس یوجنا  او ر شمال مشرقی خطے کے لئے مشن آرگینک ویلیو چین ڈیولپمنٹ  کی اسکیموں کے ذریعہ 16-2015سے ملک میں نامیاتی کھیتی کو فروغ دے رہی ہے ۔ دونوں ہی اسکیمیں نامیاتی کھیتی میں مصروف کسانوں کو پوری طرح سہارا فراہم کرتی ہے ۔ اور یہ سہارا پروڈکشن سے پروفیسنگ سرٹفکیشن او ر مارکیٹنگ تک کے لئے ، اسکے علاوہ کاشتکاری کے بعد کے منجمنٹ میں تعاون فراہم کیا جاتا ہے ۔ پرمپراگت کرشی وکاس یوجنا شمال مشرقی ریاستوں کے علاوہ تمام ریاستوں میں نافذ کیا جارہاہے جبکہ ایم او وی سی ڈی این آر اسکیم شمال مشرقی ریاستوں میں ہی خاص طورپر نافذ کی گئی ہے ۔ملک میں کیمیکل مکت نامیاتی کھیتی کو فروغ دینےکےلئے16-2015 سے لے کر 23-2022 تک پرمپراگت کرشی وکاس یوجنا اور ایم او وی سی ڈی این ای آر کے تحت 2679.96 کروڑ روپئے جاری کئے گئے ہیں ۔
پرمپراگت کرشی وکاس یوجنا کے تحت ملک کی مختلف ریاستوں کے کسانوں کو 3 سال کے لئے 50 ہزار روپئے / ہیکٹیئر کی مالی امداد فراہم کی گئی ہے ۔ ان میں سے 31000 ہیکٹئر کی مالی امداد 3 سال کے لئے آن فارم اور آف فارم نامیاتی معلومات کے لئےڈی بی ٹی کے ذریعہ کسانوں کو براہ راست فراہم کی گئی ہے ۔ ویلیو ایڈیشن اور بنیادی ڈھانچے کی تشکیل کےلئے تین سا ل کے لئے 1000 ہیکٹئر کے کلسٹر / 20 لاکھ روپئے کی مالی امداد فراہم کی گئی ہے ۔
16-2015 کے بعد سے پرمپراگت کرشی وکاس یوجنا کے تحت 16.19 لاکھ کسانوں کو شامل کرکے 32384 کلسٹرس کو فروغ دے کر نامیاتی کھیتی کے تحت 11.85 لاکھ ہیکٹئر اراضی کااحاطہ کیا گیا ہے ۔ اسکے علاوہ 8 ریاستوں نے نامیاتی مصنوعات کےلئے اپنے ہی برانڈس کو فروغ دیا ہے ۔ اب تک اس اسکیم کے تحت 1793.80 کروڑ روپئے جاری کئے گئے ہیں ۔
شمال مشرقی خطے کے لئے مشن آرگینک ویلیو چین ڈیولپمنٹ  کے تحت 3 سال کے لئے 46575 ہیکٹئر روپئے کی امداد فراہم کی گئی ہے۔ اوریہ امداد ایف پی او کی تشکیل ، نامیاتی معلومات کے لئےکسانوں کو تعاون ، کوالٹی بیجوں / پودے لگانے کے لئےمٹیریل اور تربیت کے علاوہ ہینڈ لوڈنگ اور سرٹیفکیشن کےلئے فراہم کی گئی ہے ۔ اس اسکیم کے تحت آن فارم / آف فارم نامیاتی معلومات کےلئےکسانوں کو 3 سال کےلئے 32500 /ہیکٹئر روپئے کی مالی امداد فراہم کی گئی ہے ۔
زراعت کے سیکٹر میں کھادوں اور ایگروکیمکلس اور حیاتیاتی تنوع کے علاوہ ا ٓبی وسائل کے بیجا استعمال کے سبب مٹی کی زرخیزی متاثر ہوئی ہے ، پانی کے وسائل اوربایوڈائیورسٹی خراب ہوئی ہے، اس طرح زراعت میں ترجیحات بتدریج پیداوار سے بدل کر وسیلے کے تحفظ کی طرف منتقل ہورہی ہیں ۔ مٹی کی زرخیزی کی بحالی اور زرخیزی کے علاوہ مٹی اور ماحولیات پر منفی اثرات کم سے کم ہورہے ہیں
حکومت ٹرانسفارمیشن کے لئےکسانوں کی معاونت کے ساتھ ایک مرحلہ وار طریقہ سے نامیاتی کھیتی کو فروغ دے رہی ہے اس کے علاو ہ پیکج اور فروغ کے لئے تحقیق کے ذریعہ اور قابل مقابلہ پیداواریت کے طور طریقے کے ذریعہ نامیاتی کھیتی کو فروغ دے رہی ہے۔ نامیاتی کھیتی سے متعلق آئی سی اے آر ۔ آل انڈیا نیٹ ورک پروجیکٹ نے قابل مقابلہ پیداواری کے 68 کروپنگ نظام کے لئے طور طریقوں کے نامیاتی پیکج کو فروغ دیا ہے تاکہ کسانوں کو تکنیکی امدافراہم کی جاسکے ۔ صلاحیت سازی ، تربیت اورمدد کی فراہمی کے ذریعہ ان پیکجز کو فروغ دیا جارہا ہے۔ اب تک 59.12 لاکھ ہیکٹئر سے زیادہ اراضی کو نامیاتی کھیتی میں بدل دیا گیا ہے اوراس کا ملک میں مجموعی پیداواریت پر کوئی اثر نہیں پڑاہے ۔
شمال مشرقی ریاستوں کی ترقی کی وزارت
حکومت ہند کی ڈونر وزارت کی سرپرستی میں ایک رجسٹرڈ سوسائٹی این ای آر سی آر ایم ایس کے ذریعہ سپلائی چین بندوبست میں اضافہ
کونسا گاؤں اروناچل پردیش کے لانڈنگ ضلع میں واقع ہے۔ پونگچاؤ بلاک میانمار سرحد کے نزدیک آخری گاؤں میں سے ایک ہے۔ پی آر اے رپورٹ کے مطابق یہ گاؤں 120 گھروں سے گھرا ہوا ہے۔ڈسٹرکٹ ہیڈ کوارٹر ز 68 کلومیٹر دور ہے۔ گاؤں کے 8 ایس ایچ جیز بانو، جنگنونگجا، موہی مان ، جوسا ، چنگ کھو ، جونگ کھا ، موکھا اور لامنگوئی ہیں۔ان ایس ایچ جیز کو این ای آر سی اوایم آر پی III تراب اور لونڈنگ کے ذریعہ حمایت اور مدد فراہم کی جارہی ہے۔
علاقے کے وسائل میں بیشتر زرعی اشیا شامل ہیں جیسے مرچ ، لوکی ، ادرک ، مکئی ، ملٹ ، کدو وغیر ہ نیز غیر چوبی پروڈکٹس جیسے بانس کی کونپل ، کیلے کا پھول ، جنگلی خوردنی پتیاں اور پھل ۔دوسری طرف گاؤں کی خواتین مقامی طورپر قابل رسائی اشیا اور خدمات کو آگے نہیں بڑھا سکتی تھیں۔اس کی وجہ نقل وحمل کی کمی اور زیادہ کرایہ ہے۔
7ستمبر 2019 کو پونگچاؤ گاؤں میں کلسٹر سیلف ہیلپ گروپ فیڈریشن کی میٹنگ کےدوران ہفتہ وار مارکیٹ کے تصور کو فروغ دیا گیا۔پارٹنر این جی او اے آئی ڈی اے ٹیم کی مددسے کونسا ، کونو ، کونگچاؤ اور بونیا کے ایس ایچ جی ممبران نے جناب کھامپائی وانگسا  کو میٹنگ میں مدعو کیا اور اپنی اشیا کو ، طے شدہ مناسب قیمت پرفروخت کرنے ، اور کرایہ اور مارکیٹنگ کے دن طے کرنے کے لئے اپنی خواہش کا اظہار کیا۔
5 اکتوبر 2019 کو ایس ایچ جی کے ممبران نے اپنی اشیا کی مارکیٹ کے لئے پہلی بار لانگڈنگ ضلع ہیڈ کوارٹر کا دورہ کیا۔ اس سے پہلے اے آئی ڈی اے کی ٹیم نے انہیں انٹر پرینیور شپ میں تربیت دی تھی۔تاہم انہیں چیلنجوں کا سامناتھا۔جیسے کہ اپنی اشیا کی مارکیٹ کے بارے میں معلومات کی کمی ، انہیں کیسے چھانٹنا اور ترتیب دینا ہے ، اور اشیا پرآنے والے خرچ کے بارے میں تشویش ۔ مارکیٹنگ سے یہ ان کا پہلا واسطہ نیز وہ پہلی بار اس میں شامل ہوئے تھے۔
اے آئی ڈی اے کی ٹیم کی پہل اورتعاون سے ان کے آس پاس کی دیگر خواتین نے اپنی اشیا کوترتیب دیا اور ان کی قیمت طے کی ۔ ایس ایچ جی کے ممبران نے کامیابی کے ساتھ حالات کے مطابق خودکو ڈھال لیا اور تمام سپلائی کو فروخت کرنے میں انہیں صرف تین گھنٹے لگے ۔
مشاہدات
- ان کے اعتماد میں اضافہ ہوا ۔
- گریڈنگ اور اسٹینڈرڈ ائزیشن ۔
- حساب کتاب لگانے کی صلاحیت میں اضافہ ۔
- انہوں نے یہ سیکھا کہ گاہکوں کے ساتھ معاملات کیسے طے کریں ۔
- نان ریزیڈینٹس کے ذریعہ خریداری کی گئی ۔
لرننگس
- کونسا ایس ایچ جیز کی کامیابی کے بعد ، پونگچا،کونو اور بونیا نے تعاون کے لئے اے آئی ڈی اے ٹیم سے رابطہ کیا اور ایسا ہی کرنے کی اپنی خواہش کا اظہار کیا۔
- ایس ایچ جی کے ارکان نے مارکیٹنگ میں عملی تجربہ حاصل کیا ۔
- یہ اشیا نامیاتی تھیں اور سرد موسم کی وجہ سے ان کا ذائقہ مختلف تھا، اور بہت سے لوگوں نے ایس ایچ جیز سے زیادہ سے زیادہ خریداری کرنے کو ترجیح دی ۔
- ایس ایچ جیز کو ویلیو ایڈیشن کے متعلق مزید صلاحیت سازی کی ضرورت ہے۔
- بازار کے دنوںمیں حاصل ہونے والے منافع پر عمل کرنا۔
- مستقبل میں آمدنی حاصل کرنے سے متعلق سرگرمیوں کے لئے مارکیٹنگ کے دنوں کے بعد اپنے تجربات اور خیالات پر تبادلہ خیال کرنا ااور ایک دوسرے کے ساتھ مشترک کرنا۔
امور داخلہ کی وزارت
ایس ڈی آر ایف سے آندھراپردیش، اڈیشہ ، تملناڈو اور مغربی بنگال کی ریاستی حکومتوں کو فنڈز کی پیشگی فراہمی
نئیدہلی۔30؍اپریل۔ قومی بحران انتظامی کمیٹی ، کے فیصلے پر عمل کرتے ہوئے ،وزارت داخلہ نے ،چا رریاستوں کو 1086 کروڑ روپئے کی پیشگی مالی امداد جاری کرنے کے احکامات  جاری کیے ہیں۔ یہ امداد ریاستی بحران ردعمل فنڈ  کو ارسال کی جائے گی تاکہ متعلقہ ریاستی حکومتیں سمندری طوفان ’فانی‘ کے پیش نظر تدارکی اور راحتی اقدامات کرسکیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-1993
(Visitor Counter : 43
کابینہ
کابینہ نے بھارت اور جنوبی افریقہ کے درمیان مخصوص زمرے کے شہریوں کے سفر کے لئے ویزا ضابطوں کو آسان بنانے کے ایک سمجھوتے کومنظوری دی
نئی دہلی،20 ؍فروری،وزیراعظم جناب نریندر مودی کی صدارت میں مرکزی کابینہ نے بھارت اور جنوبی افریقہ کے درمیان کچھ مخصوص زمروں کے شہریوں کے ایک دوسرے کے ملک میں سفر کے لئے ویزا کی ضروری ضابطوں کو آسان بنانے سے متعلق ایک سمجھوتے پر دستخط کرنے کو منظوری دے دی ہے۔
اس سمجھوتے کا مقصد ایک دوسرے کے ملک میں آنے جانے کے خواہش مند ایسے افراد کو ، جو سیاحت، میڈیکل ، بزنس اور سر کاری مقاصد کے لئے سفر کرنا چاہتے ہیں، کثیر داخلے کے ویزا جاری کرنے میں سہولت فراہم کرنا ہے۔ اس طرح کے ویزا عام طور پر پانچ دن کی مقر رہ حد میں پانچ سال کے لئے جاری کئے جاتے ہیں۔ اگر کسی معاملے میں چھان بین کی ضرورت ہے تو درخواست گزار کو مطلع کیا جاسکتا ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1114
(Visitor Counter : 46
وزارت اطلاعات ونشریات
جناب پرکاش جاؤڈیکر نے فلموں کی نمائش کیلئے معیاری آپریٹنگ ضابطے  جاری کیے
50فیصد بیٹھنے کی صلاحیت کے ساتھ سنیما ہال کھولنے کی اجازت دی
نئی دہلی:06 اکتوبر، 2020:
اطلاعات ونشریات کے مرکزی وزیر جناب پرکاش جاؤڈیکر نے آج یہاں فلموں کی نمائش کیلئے معیاری آپریٹنگ ضابطے  جاری کیے۔ فلموں کی نمائش کیلئے احتیاطی اقدامات سے متعلق معیاری آپریٹنگ ضابطے  صحت اور خاندانی بہبود کی وزارت کے اشتراک سے تیار کیے گئے ہیں۔
ایس او پی جاری کرتے ہوئے وزیر موصوف نے کہا کہ اُمور داخلہ کی وزارت کے فیصلے کے مطابق 15 اکتوبر 2020 سے سنیما ہال دوبارہ کھلیں گے۔ اس کے لئے اطلاعات ونشریات کی وزارت نے یہ ایس او پی تیار کی ہے۔
رہنما اصول وضوابط کی اہم جھلکیوں میں وہ عام اصول شامل ہیں جو صحت اور خاندانی بہبود کی وزارت کے ذریعے طے کیے گئے ہیں۔ اس میں تمام آنے والے افراد/ عملے کی تھرمل اسکریننگ، مناسب جسمانی دوری، فیس کور/ ماسک کا استعمال، بار بار ہاتھ دھونا، ہینڈ سینیٹائزر کا انتظام اور فلموں کی نمائش کے سلسلے میں سانس لینے کے آداب واطوار شامل ہیں۔ وزارت نے جسمانی دوری، نامزد کیومارکرس کے ساتھ داخلہ اور اخراج، سینیٹائزیشن، ملازموں کا تحفظ، کم از کم رابطہ سمیت اس سیکٹر میں نوٹیفائیڈ بین الاقوامی طریقہ کار کو ذہن میں رکھتے ہوئے یہ معیاری آپریٹنگ ضابطے تیار کیے ہیں۔ بیٹھنے کا انتظام کُل صلاحیت کے 50فیصد تک محدود رہے گا۔ ملٹی پلیکس شو کی ٹائمنگ اس طرح تقسیم کی جائے گی کہ ان کے شو شروع ہونے اور ختم ہونے کا وقت الگ الگ رہے۔ درجہ حرارت کی سیٹنگ 24 ڈگری سے 30 ڈگری سینٹی گریڈ کی حد میں رہے گی۔
رہنما اصول وضوابط اور ایس او پی کا سبھی ریاستوں، دیگر شراکت داروں اور ریاستی حکومتوں کے ذریعے فلم کی نمائش پھر سے شروع کرتے وقت استعمال کیا جائیگا۔ فلموں کی نمائش ایک اہم اقتصادی سرگرمی ہے اور اس نے ملک کے مجموعی گھریلو پیداوار میں کافی تعاون دیا ہے۔ موجودہ کووڈ-19 وبا کو دیکھتے ہوئے یہ نہایت اہم ہے کہ فلموں کی نمائش کی سرگرمیوں میں لگے مختلف شراکت دار اپنے آپریشن اور سرگرمیوں کو دوبارہ شروع کرتے وقت وبا کے پھیلنے کو روکنے کیلئے مناسب اقدامات کریں۔
وزارت داخلہ نے اپنے 30 ستمبر 2020 کے حکم نامہ کے ذریعے 15 اکتوبر 2020 سے کنٹینمنٹ زون  سے باہر کے علاقوں میں 50 فیصد بیٹھنے کی صلاحیت کے ساتھ سنیما گھروں، تھیٹروں اور ملٹی پلیکس کو پھر سے کھولنے کیلئے رہنما خطوط جاری کیے ہیں۔
تفصیلی ریلیز درج ذیل لنک پر حاصل کی جاسکتی ہے۔
https://mib.gov.in/sites/default/files/SOP%20for%20exhibition%20of%20films.pdf
-----------------------
م ن۔م ع۔ ع ن
U NO:6128
(Visitor Counter : 134
وزیراعظم کا دفتر
وزیراعظم نےکھیلوں انڈیا سرٹیفکٹس کو ڈیجی لاکر کے ساتھ مربوط کئے جانے کی ستائش کی
وزیراعظم جناب نریندر مودی نے کھیلو انڈیا سرٹیفیکٹس کو ڈیجی لاکر کے ساتھ مربوط کئے جانے کی ستائش کی ہے۔
امور نوجوان اور کھیلوں کے محکمے کے مرکزی وزیر جناب انوراگ سنگھ ٹھاکر نے ایک سلسلے وار ٹوئیٹ میں کھیلو انڈیا کے سرٹیفیکٹس کو ڈیجی لاکر کے ساتھ مربوط کئے جانے کی جانکاری فراہم کی تھی۔
مرکزی وزیر کے ٹوئیٹ کا جواب دیتے ہوئےوزیراعظم نے کہا؛
’’ یہ ایتھلیٹس ، معاون اسٹاف، عہدیداروں اور دیگر افراد کے لئے فائدے مند ثابت ہوگا۔ ‘‘
ریلوے کی وزارت
بھارتیہ ریلوے آئندہ دس دنوں میں 2600 مزید شرمک اسپیشل ٹرینیں چلائے گی
اس پہل سے ملک بھر میں پھنسے 36 لاکھ مسافروں کو فائدہ ملنے کا امکان
بھارتی ریلوے نے گزشتہ 23 روز میں 2600 شرمک اسپیشل ٹرینیں چلائی
اب تک تقریباً 36 لاکھ پھنسے ہوئے تارکین وطن کو ان کی آبائی ریاستوں تک پہنچایا جاچکا ہے
نئی دہلی،23مئی 2020/ جہاں ملک ایک جانب کووڈ-19 وبا سے جوجھ رہا ہے، وہیں بھارتی ریلوے اس اہم وقت میں سنگین حالات سے متاثر لوگوں کو راحت پہنچانے میں کوئی کسر نہیں چھوڑ رہا ہے۔ ان تارکین وطن مزدوروں کو ان کی آبائی ریاستوں تک پہنچاکر راحت پہنچانے کی مسلسل کوششوں کے تحت ایک اہم فیصلہ لیتے ہوئے ریلوے کی وزارت نے آئندہ 10 دنوں میں ملک بھر میں ریاستی حکومتوں کی ضرورتوں کے مطابق 2600 مزید شرمک اسپیشل ٹرینوں کو چلانے کا فیصلہ کیا ہے۔ اس پہل سے ملک بھر میں پھنسے 36 لاکھ مسافروں کو فائدہ ملنے کا امکان ہے۔
قابل ذکر ہے کہ بھارتی ریلوے نے لاک ڈاؤن کی وجہ سے مختلف مقامات پر پھنسے ہوئے تارکین کامگاروں ، تیرتھ یاتریوں ، سیاحوں، طلبا اور دیگر لوگوں کو ان کی مختلف منزلوں تک پہنچانے کے لئے یکم مئی 2020 سے شرمک اسپیشل ٹرینوں کو چلانا شروع کیا تھا، ان خصوصی ٹرینوں کو ایسے پھنسے ہوئے لوگوں کو بھیجنے اور واپس بلانے کے لئے اسٹینڈر ڈ پروٹوکول کے مطابق دونوں متعلقہ ریاستی حکومتوں کی درخواست پر ایک ریاست سے دوسری ریاست کے درمیان چلائی جارہی ہے۔ ان شرمک اسپیشل ٹرینوں کے لئے تال میل اور انہیں ٹھیک طریقے اور آسانی سے چلانے کے لئے ریلوے اور ریاستی حکومتوں نے اعلی افسران کو نوڈل افسر مقرر کیا ہے۔
بھارتی ریلوے نے گزشتہ 23 روز میں 2600 شرمک اسپیشل ٹرینیں چلائی ہیں۔ اب تک تقریباً 36 لاکھ پھنسے ہوئے تارکین وطن کو ان کی آبائی ریاستوں تک پہنچایا جاچکا ہے۔
قابل ذکر ہے کہ شرمک اسپیشل ٹرینو ں کے علاوہ، وزارت ریل نے 12 مئی 2020 سے 15 جوڑ اسپیشل ٹرینوں کو چلانا شروع کیا اور یکم جون 2020 سے 200 ریل خدمات کو شروع کرنے کا اعلان کیا ہے۔
کیمیکلز اور فرٹیلائزر کی وزارت
تھوک دواؤں اور طبی آلات کی پی ایل آئی اسکیم کے حل دوا صنعت کے ساتھ ساتھ طبی آلات صنعت کی بے حد حوصلہ افزا ردعمل
30 نومبر 2020 کی آخری تاریخ 28 نومبر 2020 سے 30 نومبر 2020 تک بینک کی چھٹیوں کو دھیان میں رکھتے ہوئے رجسٹریشن کرانے والے موجودہ اور آئندہ درخواست فیس کی ادائیگی این ای ایف ٹی کے ذریعہ کرنے کا مشورہ دیاجاتا ہے
نئی دہلی،27نومبر 2020/ تھوک دواؤں اور طبی آلات کے لئے پروڈکشن سے وابستہ مراعات  اسکیم کو دوا کے ساتھ ساتھ طبی آلات صنعت کی جانب سے بے حد حوصلہ افزا ردعمل ملا ہے۔ تھوک دواؤں کے لئے پی ایل آئی اسکیم کے تحت تمام چار زمروں کے پروڈکسٹس نے رجسٹریشن کے لئے 247درخواستیں موصول ہوئی ہیں جن میں سے زیادہ تر 136 درخواستوں کو اس اسکیم کے تحت چنا جائے گا۔ اس طرح طبی آلات کے لئے پی ایل آئی اسکیم کے تحت ، تمام چار نشاندہ حصوں میں رجسٹریشن کے لئے 28 درخواستیں موصول ہوئی ہیں، جن میں سب سے زیادہ درخواستوں کو اس اسکیم کے تحت چنا جائے گا۔ آئی ایف سی ایل لمیٹیڈ ان اسکیموں کے لئے پروجیکٹ منجمنٹ ایجنسی ہے، اور تمام درخواستیں اس کے آن لائن پورٹل پر حاصل کی جارہی ہیں۔
دونوں پروجیکٹس کے تحت درخواستیں بھرنے کی آخری تاریخ 30 نومبر 2020 ہے۔
30 نومبر 2020 کی آخری تاریخ اور 28 نومبر 2020 سے 30 نومبر 2020 بینک کی چھٹیوں کو مدنظر رکھتے ہوئے رجسٹریشن کرانے والے موجودہ اور آئندہ درخواست دہندگان کو درخواست فیس کی ادائیگی این ای ایف ٹی کے ذریعہ کرنے کی صلاح دی جاتی ہے۔ آئی ایف سی آئی لمیٹیڈ کی ٹیم درخواست دہندگان کی مدد کے لئے اپنی ویب سائٹ پر بتائے گئے رابطہ تفصیلات پر درخواست کی آخری تاریخ تک دستیاب رہے گی۔
تھوک دواؤں اور طبی آلات کے لئے پی ایل آئی اسکیم کو حکومت کے ذریعہ مورخہ 20 مارچ 2020 کو منظوری دی گئی تھی۔ دونوں اسکیمو ں کے نفاذ کے لئے گائیڈ لائنس 27 جولائی 2020 کو جاری کی گئی تھیں ، اور بعد میں ان دونوں صنعتوں سے موصولہ فیڈ بیک کی بنیاد پر ان میں ترمیم کی گئی تھیں، ترمیم شدہ گائیڈ لائنس یا رہنما خطوط 29 اکتوبر 2020 کو جاری کئے گئے تھے ۔
م ن۔ ش ت۔ج
Uno-7645
(Visitor Counter : 93
بہت چھوٹی، چھوٹی اور درمیانی صنعتوں کی وزارت
ایم ایس ایم ای کی وزارت نے
چمپئنس پورٹل لانچ کیا www.Champions.gov.in
ٹیکنالوجی کے تابع کنٹرول روم-انتظام اطلاعاتی نظام
جدید آئی سی ٹی آلات پر مبنی کنٹرول روم کا نیٹ ورک ہب اینڈ اسکوپ ماڈل پر وضع کیا گیا ہے
اس کا مقصد ایم ایس ایم ای کو قومی اور عالمی چیمپئن کے طورپر آگے بڑھانا ہے
نئی دہلی ،12مئی2020: ایم ایس ایم ای کی وزارت کی ایک بڑی پہل قدمی کے تحت چیمپئنس پورٹل www.Champions.gov.inلانچ کیا گیا ہے، جو اصلاً ٹیکنالوجی کے تابع کنٹرول رول کے انتظام پر مشتمل اطلاعاتی نظام ہے۔ اس نظام کے تحت آئی سی ٹی ٹولز کا انتظام کیا گیا ہے، تاکہ ایم ایس ایم ای کو قومی اور عالمی سطح پر سرکردہ شراکت داروں کے شانہ بشانہ آگے بڑھنے کے لئے مہمیز کیا جاسکے۔
یہاں چمپئن کا مطلب یہ ہے کہ آؤٹ پٹ اور قومی قوت اور طاقت میں اضافے کے لئے جدید ترین عمل کے سلسلے میں ایک ہم آہنگ اور سازگار سازو سامان فراہم کرایا جائے۔جیسا کہ نام سے ظاہر ہوتا ہے یہ پورٹل چھوٹی اکائیوں کو ان کی پریشانیاں ختم کرکے، حوصلہ افزائی، اعانت اور امداد و سرپرستی کے ذریعے انہیں بڑی اکائی کی شکل لینے میں مدد دینے کی غرض سے وضع کیا گیا ہے۔ یہ اصلاً ایم ایس ایم ای کی وزارت کا ون اسٹاپ سولیوشن ہے۔
30 اپریل کی شام ایم ایس ایم ای کے سیکریٹری کے طورپر عہدہ سنبھالتے ہوئے جناب اے کے شرما نے اشارہ کیا تھا کہ موجودہ مشکل صورتحال میں ایم ایس ایم ای کی مددکے لئے آئی سی ٹی پر مبنی ایک نظام قائم کیا جائے گا ۔ یہ نظام اس کی سرپرستی بھی کرے گا، تاکہ یہ قومی ا ور بین الاقوامی سرکردہ شراکت داروں میں شامل ہوسکے۔ اسی کے مطابق 9 مئی 2020 کو چیمپئن کے طورپر ایک جامع نظام متعارف کرایا گیا ہے۔
یہ ایک ٹیکنالوجی سے آراستہ و پیراستہ کنٹرول روم اور انتظامی اطلاعات پر مبنی نظام ہے۔ ٹیلی فون ، انٹرنیٹ اور ویڈیوکانفرنس سمیت آئی سی ٹی ٹولز کے علاوہ یہ سسٹم منطقی استدلال ، ڈاٹا انالائٹکس اور مشین لرننگ جیسے لوازمات سے بھی آراستہ ہے۔ یہ پورٹل کلی طورپر حکومت ہند کے اہم شکایات ازالہ پورٹل یعنی سی پی جی آر اے ایم ایس اور ایم ایس ایم کی وزارت کے اپنے دیگر ویب سائٹ پر مبنی میکنزم سے ہم آہنگ ہے۔ مکمل آئی سی ٹی ڈھانچہ اندرون ملک این آئی سی کے تعاون و اشتراک سے بغیر کسی لاگت کے تیار کیاگیا ہے۔ اسی طریقے سے طبیعاتی بنیادی ڈھانچہ وزارت کے ایک ڈمپنگ روم میں ایک ریکارڈ مدت میں تیا رکیا گیا ہے۔
نیٹ ورک کے نظام کے ایک حصے کے طورپر جو کنٹرول روم سے وابستہ ہے،اسے ہب اور اسپوک طرز پر وضع کیا گیا ہے۔یہ ہب یا مرکز ایم ایس ایم ای کی سیکریٹری ، نئی دہلی کے دفتر میں واقع ہے۔ اسپوکس وزارت کے مختلف دفاتر اور اداروں میں کار فرما ہیں۔ تاحال 66 ریاستی سطح کے کنٹرول روم اس نظام کے ایک حصے کے طورپر وضع کئے گئے ہیں۔
تفصیلی عملی ضوابط جاری کئے جاچکے ہیں۔ افسروں کی تعیناتی عمل میں آچکی ہے اورتربیت بھی فراہم کی جاچکی ہے۔
9 مئی کو جناب شرما نے اپنے افسروں اور عملے کی موجودگی میں چیمپئن نظام کے آغاز کا ایک آزمائشی تجربہ کیاتھا ۔ اس موقع پر ویڈیو کانفرنس کےتوسط سے ملک کے 120 منزلوں کو مربوط کیا گیا ہے۔
سسٹم کا آغاز کرتے ہوئے جناب شرما نے کہا کہ یہ نظام ایم ایس ایم کی یونٹوں اور ان افراد کے لئے ہے جو ان پر انحصار کرتے ہیں۔ انہوں نے یہ بھی کہا کہ یہ اکائیاں اور افراد شدید طورپر آپ کی مدد کے خواستگار ہیں۔ ہم ان کی مدد اور از سر نو آغاز اور انہیں تقویت پہنچانے کے لئے اپنی جانب سے پوری مدد فراہم کریں گے۔